**Dyddiad cyhoeddi:** 5 Mehefin 2023

**Cais Rhyddid Gwybodaeth** 80/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**ROEDDECH CHI WEDI GOFYN...**

**Dyma gais dan y Ddeddf Rhyddid Gwybodaeth.**

1. **A fyddai TrC yn gallu darparu unrhyw wybodaeth sydd ganddo ynglŷn ag unrhyw waith cynllunio neu asesiadau a wnaed o ran parcio staff a chontractwyr yn ystod y gwaith o adeiladu’r depo metro a’r ganolfan reoli 100 miliwn o bunnoedd yn Ffynnon Taf.**
2. **Dylech gynnwys unrhyw fanylion am drafodaethau a oedd yn cynnwys cynghorwyr lleol neu swyddogion Cyngor Bwrdeistref Sirol Rhondda Cynon Taf ac a oedd yn ystyried y tarfu yr oedd staff a chontractwyr TrC yn debygol o’i achosi i breswylwyr pentref Ffynnon Taf, gan ystyried pa fesurau y byddwn yn eu rhoi ar waith er mwyn lleihau effaith y gwaith hwnnw.**
3. **A wnaiff TrC ddarparu unrhyw wybodaeth sy’n ymwneud ag unrhyw gynigion cynllunio sydd wedi cael eu gwneud ar gyfer parcio dros 400 aelod o staff ar ôl i’r depo gael ei gwblhau.**
4. **Dylech gynnwys unrhyw wybodaeth am nifer y staff neu weithwyr contract y mae TrC yn rhagweld y byddant yn gweithio yn y depo metro ar unrhyw adeg benodol ar ôl cwblhau’r depo.**

**YMATEB**

Cwestiwn 1

Nid oes gan TrC unrhyw asesiadau ffurfiol yn y cyswllt hwn.  Mae TrC a’n cadwyn gyflenwi yn cyfathrebu’n gyson â’r awdurdod lleol ac yn defnyddio pob cyfle i greu mannau parcio ychwanegol i’n staff, er mwyn lleihau’r effaith bosibl ar drigolion ym mhentref Ffynnon Taf a’r ardaloedd cyfagos.

Cwestiwn 2

Mae TrC wedi bod yn trafod gydag aelodau lleol i roi’r wybodaeth ddiweddaraf am ddatblygiad safle depo Ffynnon Taf.  Drwy weithio gyda’r awdurdod lleol yn nyddiau cynnar y gwaith yn dechrau, darparwyd swm cyllidebol wedi’i gymudo gan TrC ar gyfer darparu warden traffig ar adegau allweddol, fel y gwêl yr awdurdod lleol yn briodol.

Cwestiwn 3

Mae’r ffigur o tua 400 o staff a nodir yn gyhoeddus ar gyfer yr holl staff a fyddai’n cael eu cyflogi ar draws pob disgyblaeth, gyda’i gilydd yn y depo.  Ni fyddai pob un o’r 400 aelod o staff yn gweithio o Depo Ffynnon Taf ar yr un pryd. Mae TrC yn dylunio ac yn cynllunio i adeiladu dros 130 o fannau parcio ar gyfer staff o fewn terfynau’r depo.

Cwestiwn 4

Ar ddiwrnod arferol, amcangyfrifir y byddai tua 100 aelod o staff yn gweithio yn y depo.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".